ai4bharat/Pralekha huggingface dataset:
সংখ্যালঘুবিষয়কমন্ত্রক
মধ্যপ্রদেশের ভোপালে লাল প্যারেড গ্রাউন্ডে ২৭তম হুনার হাটের উদ্বোধন হয়েছে
নতুন দিল্লি, ১৩ই মার্চ, ২০২১
মধ্যপ্রদেশের মুখ্যমন্ত্রী শ্রী শিবরাজ সিং চৌহান ভোপালের লাল প্যারেড গ্রাউন্ডে ২৭তম হুনার হাটের উদ্বোধন করেছেন। দেশের বিভিন্ন প্রান্তের হস্তশিল্পী ও কারুশিল্পীরা তাদের উৎপাদিত পণ্য সামগ্রী এই হাটে নিয়ে এসে বিক্রি করেন। উদ্বোধনী অনুষ্ঠানে কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নকভি উপস্থিত ছিলেন।
উদ্বোধনের পর শ্রী চৌহান বলেছেন, হুনার বা দক্ষতাকে উপাসনা করতে হয় । ভূপাল শহর দক্ষতা এবং মেধাকে সম্মান দেয়। এই হুনার হাটে সর্বধর্মের হস্তশিল্পী এবং কারুশিল্পীরা তাদের উৎপাদিত পণ্য সামগ্রী বিক্রি করার জন্য নিয়ে এসেছেন। করোনা সময়কালে এই সব শিল্পীরা তাদের সৃজনশীলতা বজায় রেখেছেন। আত্মনির্ভর ভারত এবং ভোকাল ফর লোকালের জন্য হুনার হাট একটি অতূলনীয় ব্র্যান্ড। মধ্যপ্রদেশ সরকার, কেন্দ্রীয় সংখ্যালঘু বিষয়ক মন্ত্রকের সঙ্গে একযোগে হস্তশিল্পী ও কারুশিল্পীদের উন্নয়নে কাজ করে যাচ্ছে। ২৭তম হুনার হাটের মূল ভাবনা ভোকাল ফর লোকাল। দেশের ৩১টি রাজ্য ও কেন্দ্রশাসিত অঞ্চলের ৬০০ জনের বেশি হস্তশিল্পী ও কারুশিল্পী এই হাটে তাদের পণ্য সামগ্রী নিয়ে এসেছেন। পশ্চিমবঙ্গ, আসাম, ঝাড়খন্ড, বিহার সহ ৩১টি রাজ্য ও কেন্দ্রশাসিত অঞ্চলের হস্তশিল্পীরা তাদের নানা উৎপাদিত পণ্য সামগ্রী ক্রেতাদের কাছে নিয়ে এসেছেন।
শ্রী মুক্তার আব্বাস নাকভি বলেছেন, হুনার হাটে হস্তশিল্পী এবং কারুশিল্পীদের কর্মসংস্থানের সুযোগ তৈরি হয় এবং তারা এই ধরণের হাটে তাদের পণ্যসামগ্রী বিক্রি করা লাভবান হন। স্বাধীনতার ৭৫তম বর্ষ উপলক্ষ্যে ৭৫টি হুনার হাটের আয়োজন করা হবে। শ্রী নাকভি বলেছেন, অনলাইনে http://hunarhaat.org/ -এই ওয়েবসাইট থেকেও হুনার হাটে প্রদর্শিত সামগ্রী কেনা যাবে। পরবর্তী হুনার হাট অনুষ্ঠিত হবে : গোয়ায় ২৬শে মার্চ থেকে চৌঠা এপ্রিল। দেরাদুনে ৯ই এপ্রিল থেকে ১৮ই এপ্রিল এবং সুরাটে ২৩শে এপ্রিল থেকে দোসরা মে।
প্রধানমন্ত্রীরদপ্তর
ডিজিটাল পদ্ধতিতে লেনদেন মানুষের জীবনকে এখন সহজ ও স্বাচ্ছন্দ্যময় করে তুলেছে : প্রধানমন্ত্রী
নয়াদিল্লি, ২১ জানুয়ারি, ২০২৩
ডিজিটাল প্রথায় লেনদেন সাধারণের জীবনে যথেষ্ট স্বাচ্ছন্দ্য এনে দিয়েছে বলে আজ মতপ্রকাশ করেছেন প্রধানমন্ত্রী শ্রী নরেন্দ্র মোদী। তিনি বলেছেন, এর ফলে অনেকের জীবনযাপনই এখন অনেক সহজ হয়ে উঠেছে।
দেশের এক নাগরিকের ট্যুইট বার্তার প্রত্যুত্তরে প্রধানমন্ত্রী বলেছেন:
“ডিজিটাল পদ্ধতিতে লেনদেন অনেকের জীবনেই স্বাচ্ছন্দ্য এনে দিয়েছে। আরও সহজ হয়ে উঠেছে তাঁদের প্রত্যহিক জীবনযাপন। এ সম্পর্কে অনেক ঘটনার কথাই আপনারা জানতে পারবেন”।
অন্যদিকে, এক প্রবাসী ভারতীয়র ট্যুইট বার্তার উত্তরে প্রধানমন্ত্রী বলেছেন:
“ভারতের সর্বত্রই এটি এখন একটি সাধারণ ঘটনা হয়ে উঠেছে। দেশবাসী এখন প্রযুক্তি ও উদ্ভাবন ক্ষেত্রে উল্লেখযোগ্য অগ্রগতির স্বাক্ষর রেখেছেন”।
PG/SKD/SB
(
কেন্দ্রীয়মন্ত্রিসভা
কেন্দ্রীয় মন্ত্রীসভা গ্রুপ-এ এক্সিকিউটিভ স্তরে আধিকারিকদেরসংগঠিত গ্রুপ-এ সার্ভিসে উন্নীত করার প্রস্তাব অনুমোদন করেছে
নয়াদিল্লি, ০৩ জুলাই,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজকেন্দ্রীয় সশস্ত্র পুলিশ বাহিনীগুলিতে কর্মরতগ্রুপ-এ এক্সিকিউটিভস্তরের আধিকারিকদের,সংগঠিত গ্রুপ-এ সার্ভিস ও জিএএস হিসেবে মান্যতা দেবার প্রস্তাব অনুমোদন করেছে। একইসঙ্গে এইসব আধিকারিকরা নন-ফাংশনাল ফিনানশিয়াল আপগ্রেডেশন  এবং নন-ফাংশনাল সিলেকশন গ্রেড এর সুবিধা পাবেন।
সুবিধাবলী
ক)এরফলে কেন্দ্রীয় সশস্ত্র পুলিশ বাহিনীর গ্রুপ-এ এক্সিকিউটিভ স্তরেরআধিকারিকরা এনএফএফইউ-এ অনুদান পাবেন।
খ) এই সিদ্ধান্তের ফলে সশস্ত্র পুলিশ বাহিনীর গ্রুপ-এ এক্সিকিউটিভ স্তরেরআধিকারিকরা নির্দিষ্ট নিয়ম অনুসারে এনএফএসজি-র বর্ধিত হারে ৩০ শতাংশ অতিরিক্ত বেতন পাবেন।
পরিপ্রেক্ষিত
কেন্দ্রীয় সশস্ত্র পুলিশ বাহিনীর গ্রুপ-এ এক্সিকিউটিভ স্তরের আধিকারিকরা সংগঠিত গ্রুপ-এ সার্ভিসের মর্যাদা এবং এনএফএফইউ ও এনএফএসজি-র সুবিধা পাওয়ার জন্য দিল্লী হাইকোর্টে বেশ কয়েকটি রিট পিটিশন দাখিল করেছিল। দিল্লী হাইকোর্ট ২০১৫ সালের তেশরা নভেম্বর এবং ১৫ই ডিসেম্বরের আদেশে কেন্দ্রীয় সশস্ত্র পুলিশ বাহিনী গ্রুপ-এ এক্সিকিউটিভ স্তরের আধিকারিকদের সংগঠিত গ্রুপ-এ সার্ভিসের আধিকারিক হিসেবে মান্যতা দেওয়ার নির্দেশ দিয়েছিল। সেইসঙ্গে এইসব আধিকারিকরা যেন এনএফএফইউ ও এনএফএসজি-র সুবিধা পায় ওই নির্দেশে সেটিও উল্লেখ করা হয়েছিল। কেন্দ্রীয় সরকার দিল্লী হাইকোর্টেরএই রায়ের বিরুদ্ধে স্পেশাল লিভ পিটিশন দাখিল করে, কিন্তু সুপ্রীম কোর্ট ৫ই ফেব্রুয়ারী ওই পিটিশন খারিজ করে দেয় এবং দিল্লী হাইকোর্টের রায়কে বহাল রাখে।
CG/CB/NS
(Visitor Counter : 162
সারওরসায়নমন্ত্রক
চলতি অর্থবর্ষে জনৌষধি কেন্দ্রগুলি থেকে রেকর্ড ৪৮৪ কোটি টাকার ওষুধ বিক্রি
নতুন দিল্লি, ১৪ জানুয়ারী, ২০২১
চলতি ২০২০-২১ অর্থবর্ষের ১২ জানুয়ারি পর্যন্ত সারা দেশে ৭০৬৪টি প্রধানমন্ত্রী ভারতীয় জনৌষধি কেন্দ্র থেকে রেকর্ড ৪৮৪ কোটি টাকার গুণগতমানের জেনেরিক ওষুধ বিক্রি হয়েছে। এই কেন্দ্রগুলি থেকে গত অর্থবর্ষের তুলনায় এবার বিক্রির পরিমাণ ৬০ শতাংশ বেড়েছে। এর ফলে, ওষুধ সংগ্রহের ক্ষেত্রে সাধারণ মানুষের প্রায় ৩ হাজার কোটি টাকা সাশ্রয় হয়েছে। কেন্দ্রীয় রসায়ন ও সার মন্ত্রী শ্রী সদানন্দ গৌড়া আজ কর্ণাটকে একথা জানান।
শ্রী গৌড়া আরও জানান, ২০১৯-২০ অর্থবর্ষে কেন্দ্রীয় সরকার জনৌষধি কেন্দ্রগুলিকে ৩৫ কোটি ৫১ লক্ষ টাকা অনুদান সহায়তা দিয়েছে, প্রক্ষান্তরে সাধারণ মানুষে ২৬০০ কোটি টাকা সাশ্রয় হয়েছে। পরিসংখ্যান অনুযায়ী কেন্দ্রীয় সরকারের প্রতি এক টাকা খরচ পিছু একজন সাধারণ মানুষের ৭৪ টাকা সাশ্রয় হয়েছে বলেও মন্ত্রী জানান। স্বাভাবিক ভাবেই এর ইতিবাচক পরিনাম পাওয়া গেছে।
শ্রী গৌড়া আরও জানান, সারা দেশে মহিলাদের ক্ষমতায়ণের লক্ষ্যে আরও একটি পদক্ষেপ হিসেবে জনৌষধি কেন্দ্রগুলি থেকে ১০ কোটির বেশি স্যানিটারি প্যাড বিক্রি করা হয়েছে, যার প্রতিটির দাম মাত্র এক টাকা। তিনি আরও জানান, গত মাসেই জনৌষধি কেন্দ্রগুলির পক্ষ থেকে ৩ কোটি ৬০ লক্ষ টাকার স্যানিটারি প্যাড সরবরাহের বরাত দেওয়া হয়েছে। এছাড়াও, আরও ৩০ কোটি এধরনের প্যাড সরবরাহের বিষয়টি চূড়ান্ত হয়েছে।
কর্ণাটক সম্পর্কে শ্রী গৌড়া বলেন, বর্তমানে এই রাজ্যে ৭৮৮টি প্রধানমন্ত্রী ভারতীয় জনৌষধি কেন্দ্র চালু রয়েছে। এই কেন্দ্রগুলি থেকে সুলভে উচ্চমানের জেনেরিক ওষুধ বিক্রি করা হচ্ছে। রাজ্যে চলতি বছরের মার্চ নাগাদ আরও ১২টি এধরনের কেন্দ্র চালু করার লক্ষ্য স্থির হয়েছে। এই ১২টি কেন্দ্র চালু হলে রাজ্যে জনৌষধি কেন্দ্রের সংখ্যা বেড়ে হবে ৮০০। শ্রী গৌড়া জানান, এই জনৌষধি কেন্দ্রগুলি থেকে চলতি বছরের মার্চ মাসের মধ্যে ১২৫ কোটি টাকার সামগ্রী বিক্রয়ের লক্ষ্য স্থির হয়েছে।
স্বাস্থ্যওপরিবারকল্যাণমন্ত্রক
চিকিৎসা পেশাদারদের পুনরায় নাম নথিভুক্তিকরণ প্রসঙ্গে
নয়াদিল্লি, ১২ জুলাই, ২০১৯
ভারতীয় মেডিকেল কাউন্সিল আইন, ১৯৫৬ অনুযায়ী চিকিৎসকদের পুনরায় নাম নথিভুক্তিকরণের কোনও সংস্থান নেই। ভারতীয় মেডিকেল কাউন্সিল কেন্দ্রীয় সরকারের পক্ষ থেকে পাওয়া অনুমতির ভিত্তিতে ভারতীয় মেডিকেল কাউন্সিল রেগুলেশন, ২০০২ অনুযায়ী ফিজিশিয়ান বা চিকিৎসা পরামর্শদাতাদের ধারাবাহিক চিকিৎসা শিক্ষা কর্মসূচির অঙ্গ হিসাবে পেশাদারমূলক বৈঠকে অংশগ্রহণের নির্দেশিকা জারি করেছে। পেশাদারি দক্ষতা বৃদ্ধি করতে এবং চিকিৎসা সংক্রান্ত আধুনিক জ্ঞান সম্পর্কে সচেতন হতে চিকিৎসকদের সংশ্লিষ্ট শিক্ষা কর্মসূচিতে প্রতি পাঁচ বছরে অন্তত ৩০ ঘন্টা উপস্থিত থাকতে বলা হয়েছে। ধারাবাহিক চিকিৎসা শিক্ষা কর্মসূচির অঙ্গ হিসাবে পেশাদারি বৈঠকে চিকিৎসকদের অংশগ্রহণের সংখ্যার ব্যাপারে কেন্দ্রের কাছে কোনও তথ্য নেই।
লোকসভায় এক লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/BD/SB
(Visitor Counter : 62
প্রধানমন্ত্রীরদপ্তর
প্রধানমন্ত্রী উত্তরাখন্ডে কেদার ধাম দর্শন ও পুজো করেছেন
নয়াদিল্লি, ২১ অক্টোবর, ২০২২
· গর্ভগৃহে রুদ্রাভিষেক করেছেন
· আদিগুরু শঙ্করাচার্যের সমাধি-স্থল দর্শন করেছেন
· মন্দাকিনী আস্থাপথ ও সরস্বতী আস্থাপথের কাজের অগ্রগতি পর্যালোচনা করেছেন
· কেদারনাথ ধাম প্রকল্পের সঙ্গে যুক্ত শ্রমজীবীদের সঙ্গে মতবিনিময় করেছেন
প্রধানমন্ত্রী শ্রী নরেন্দ্র মোদী আজ কেদারনাথ দর্শন করেন এবং শ্রীকেদারনাথ মন্দিরে পুজো করেছেন। ঐতিহ্যবাহী পাহাড়ি পোশাকে সজ্জিত প্রধানমন্ত্রী গর্ভগৃহে রুদ্রাভিষেক করেছেন। তিনি নন্দীর মূর্তির সামনে প্রার্থনাও করেন।
প্রধানমন্ত্রী আদিগুরু শঙ্করাচার্যের সমাধি-স্থল দর্শন করেছেন এবং মন্দাকিনী আস্থাপথ ও সরস্বতী আস্থাপথের কাজের অগ্রগতি নিয়ে পর্যালোচনা করেন।
তিনি কেদারনাথ ধাম প্রকল্পে যুক্ত শ্রমজীবীদের সঙ্গে মতবিনিময়ও করেছেন।
উত্তরাখন্ডের রাজ্যপাল অবসরপ্রাপ্ত জেনারেল গুরমিত সিং এবং মুখ্যমন্ত্রী শ্রী পুষ্কর সিং ধামি প্রধানমন্ত্রীর সফরসঙ্গী ছিলেন। হিন্দুদের অন্যতম পবিত্র তীর্থস্থান হ’ল কেদারনাথ। এই অঞ্চলে শিখদের পবিত্র তীর্থস্থান হেমকুন্ড সাহিব অবস্থিত। ধর্মীয় দিক থেকে গুরুত্বপূর্ণ স্থানগুলির যোগাযোগ ব্যবস্থার উন্নতিতে যেসব প্রকল্পগুলি বাস্তবায়িত হচ্ছে, তার মধ্য দিয়ে সংশ্লিষ্ট অঞ্চলের পরিকাঠামো উন্নয়ন এবং সহজে যাতায়াতের জন্য প্রধানমন্ত্রীর অঙ্গীকার প্রতিফলিত।
PG/CB/SB
(
যুবওক্রীড়াবিষয়কমন্ত্রক
শ্রী কিরেন রিজিজু, শ্রী মনসুখ মান্ডভিয়া এবং শ্রীমতী মীনাক্ষী লেখি’র উপস্থিতিতে বিশ্ব বাইসাইকেল দিবসে দেশব্যাপি অনুষ্ঠানের সূচনায় কেন্দ্রীয় ক্রীড়ামন্ত্রী শ্রী অনুরাগ ঠাকুর
নয়াদিল্লী, ৩ জুন, ২০২২
কেন্দ্রীয় আইন ও ন্যায়বিচার মন্ত্রী শ্রী কিরেন রিজিজু, কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া এবং বিদেশ বিষয়ক ও সংস্কৃতি প্রতিমন্ত্রী শ্রী মীনাক্ষী লেখি’র উপস্থিতিতে নতুন দিল্লীতে মেজর ধ্যানচাঁদ স্টেডিয়াম থেকে বিশ্ব বাইসাইকেল দিবস উপলক্ষ্যে দেশব্যাপি অনুষ্ঠানের সূচনা করেছেন কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ ঠাকুর। প্রাক্তন স্বাস্থ্যমন্ত্রী ও সাংসদ ডাঃ হর্ষবর্ধন, সাংসদ শ্রী মনোজ তিওয়ারী, যুব বিষয়ক বিভাগের সচিব শ্রী সঞ্চয় কুমার, ক্রীড়া সচিব শ্রীমতি সুজাতা চতুর্বেদী এবং মন্ত্রকের অন্য শীর্ষ আধিকারিকরা এই অনুষ্ঠানে উপস্থিত ছিলেন।
শ্রী অনুরাগ সিং ঠাকুর দিল্লীতে আয়োজিত এই সাইকেল র্যালির নেতৃত্ব দেন। ধ্যানচাঁদ স্টেডিয়াম থেকে এই র্যালি শুরু হয়। দিল্লীতে ৭.৫ কিলোমিটার দীর্ঘ র্যালিতে ১ হাজার ৫০০ জনেরও বেশি সাধারণ মানুষ অংশ নেন। এছাড়াও এনওয়াইকেএস ৩৫টি রাজ্য/কেন্দ্রশাসিত অঞ্চলের রাজধানীতে ১০০টি স্থানে এই সাইকেল র্যালির আয়োজন করে। এরমধ্যে সারা দেশের ৭৫টি আইকনিক স্থান রয়েছে, যেখানে প্রতিটি র্যালিতে ৭৫ জন অংশগ্রহণকারী ৭.৫ কিলোমিটার দূরত্ব অতিক্রম করেছেন।
এই র্যালি সূচনার আগে শ্রী অনুরাগ ঠাকুর এক সমাবেশে ভাষণ দেন। তিনি বলেন, ভারত যেহেতু আজাদি কা অমৃত মহোৎসব উদযাপন করছে, তাই যুব বিষয়ক ও ক্রীড়া মন্ত্রক স্বাধীনতার ৭৫ বছরে পদার্পণে ‘সুস্থ ভারত’-এর বিষয়ে উৎসাহদানের দৃঢ় সংকল্প নিয়ে দেশব্যাপী এই অনন্য সাইকেল র্যালির আয়োজন করেছে। এই অনুষ্ঠানের মূল উদ্দেশ্যই হল শারীরিক সুস্থতার জন্য মানুষকে তাদের দৈনন্দিন জীবনে সাইকেল চালানো এবং তা ব্যবহারের বিষয়ে উদ্বুদ্ধ করে তোলা।
শ্রী ঠাকুর জানান, “প্রধানমন্ত্রী শ্রী নরেন্দ্র মোদী বিশ্বাস করেন যে দেশের মানুষকে ফিটনেসের প্রচারে যোগ দেওয়া উচিত। ফিট ইন্ডিয়া প্রাচারাভিযানে সাইকেল চালানো সবচেয়ে বড় ভূমিকা পালন করতে পারে। প্রত্যেকের উচিত সাইকেল চালানোকে দৈনন্দিন জীবনের অঙ্গ করে তোলা। বিশ্ব বাইসাইকেল দিবসে আমরা সেই স্পষ্ট বার্তাই দিতে চাই। সাইকেল চালালে শরীর সুস্থ থাকবে এবং একটি স্বচ্ছ ভারত গড়তে সাহায্য করবে।”
কেন্দ্রীয় ক্রীড়ামন্ত্রী আরও বলেন, ফিট ইন্ডিয়া মুভমেন্ট, খেলো ইন্ডিয়া মুভমেন্ট, ক্লিন ইন্ডিয়া মুভমেন্ট এবং স্বাস্থ্যকর ভারত মুভমেন্ট- সবই সাইকেল চালানোর মাধ্যমে সম্পন্ন করা যেতে পারে। এতে দূষণের মাত্রা কমবে। সাইকেল ব্যবহার শুধুমাত্র নিজেদেরকে সক্ষমই করে তুলবে না, পাশাপাশি ফিট ইন্ডিয়ার বার্তাও বহন করবে। শ্রী মনসুখ মান্ডভিয়া এবং শ্রী কিরেন রিজিজুর উদাহরণ তুলে ধরে শ্রী ঠাকুর বলেন, তাঁরা সর্বদা নিজেরাই সাইকেল চালানোকে পরিবহণের মাধ্যম হিসেবে ব্যবহার করেছেন এবং অন্যদের অনুপ্রাণিত করেছেন।
আজাদি কা অমৃত মহোৎসব- ভারত@৭৫-এর অঙ্গ হিসেবে কেন্দ্রীয় ক্রীড়া ও যুব বিষয়ক মন্ত্রক আজ সারা দেশ জুড়ে বিশ্ব বাইসাইকেল দিবসের আয়োজন করেছে। ২০২১ সালের ১২ মার্চ আজাদি কা অমৃত মহোৎসবের সূচনায় প্রধানমন্ত্রীর উদ্বোধনী ভাষণ থেকে অনুপ্রেরণা নিয়ে যুব বিষয়ক ও ক্রীড়া মন্ত্রক কর্মকান্ড ও স্থির সঙ্কল্প@৭৫-এর স্তম্ভের আওতায় আজাদি কা অমৃত মহোৎসব উদযাপন করছে।
CG/SS/NS
(
ভূ-বিজ্ঞানমন্ত্রক
বায়ুমণ্ডলের ওপর বিশ্ব উষ্ণায়নের প্রভাব
নতুন দিল্লি, ০৯ ডিসেম্বর, ২০২১
বিগত কয়েক বছরে ঘূর্ণিঝড় এবং ভারী ও অতিভারী বর্ষণের পরিমাণ বেড়েছে। এছাড়াও, ১৮৯১ থেকে ২০২০ পর্যন্ত সময়কালে উত্তর ভারত মহাসাগরে
 ঘূর্ণিঝড়ের অতীতে তথ্য বিশ্লেষণ করে এটাই ইঙ্গিত করে যে, আরব সাগরের সাম্প্রতিক কয়েক বছরে অত্যন্ত তীব্র ঘূর্ণিঝড়ের প্রকোপ বৃদ্ধি পেয়েছে। প্রতিটি ক্ষেত্রে তীব্র ঘূর্ণিঝড়ের দাপটে অভিনীত উপকূলীয় দুর্বলতা বঙ্গোপসাগর অঞ্চলে আরও বেশি অব্যাহত রয়েছে। অতি তীব্র ঘূর্ণিঝড়ের ফ্রিকোয়েন্সির কোন উল্লেখযোগ্য প্রবণতা নেই। অন্যদিকে, আরব সাগরের উপর কম্পাঙ্কের বৃদ্ধি পশ্চিম উপকূল বরাবর উপকূলীয় দুর্বলতাকে বৃদ্ধি করে নি। আরব সাগরের ওপর তৈরি হওয়া এই ধরনের ঘূর্ণিঝড় গুলির বেশিরভাগই ওমান ইয়েমেন উপকূলে আছড়ে পড়েছে। তাই গুজরাট ও মহারাষ্ট্র উপকূলের জন্য একই রকমের সতর্ক বার্তা রয়ে গেছে। বঙ্গোপসাগর এবং আরব সাগর নিয়ে গঠিত উত্তর ভারত মহাসাগরের ওপর সৃষ্টি হওয়া পাঁচটি ঘূর্ণিঝড়ের মধ্যে তিন থেকে চারটি ভূমিতে আছড়ে পড়ে জীবন ও সম্পত্তির ক্ষতি করেছে। পশ্চিমবঙ্গ, ওড়িশা, অন্ধপ্রদেশ এবং তামিলনাড়ু ও পুদুচেরির নিচু উপকূলীয় অঞ্চল গুলি এর প্রভাবে বেশি প্রভাবিত হয়েছে। ভূবিজ্ঞান মন্ত্রকের অধীনে ইন্ডিয়া মেটেওরোলজিক্যাল ডিপার্টমেন্ট প্রশংসনীয় ভাবে সময়মতো ঝড়ের পূর্বাভাস দেওয়ায় মৃত্যুর সংখ্যা উল্লেখযোগ্যভাবে হ্রাস পেয়েছে। স্বরাষ্ট্রমন্ত্রক এবং জাতীয় বিপর্যয় মোকাবিলা বাহিনী দক্ষতার সঙ্গে কর্ম সম্পাদন করেছে।
অক্সিজেন আমাদের শ্বাস-প্রশ্বাসের জন্য এক পঞ্চমাংশ বায়ু তৈরি করে। সাম্প্রতিককালের কয়েকটি গবেষণায় বলা হয়েছে যে জীবাশ্ম জ্বালানি পোড়ানো এবং জনসংখ্যা বৃদ্ধির ফলে অরণ্য উজার করে দেওয়ায় বায়ুমন্ডলে অক্সিজেনের পরিমাণ হ্রাস পেয়েছে।
ভূবিজ্ঞান মন্ত্রকের দায়িত্ব কেবল আবহাওয়ার পূর্বাভাস দেওয়া এবং আগাম সতর্কবার্তা প্রদান করা। বায়ুমন্ডলে ক্রমবর্ধমান তাপমাত্রা প্রভাব কমানোর জন্য একটি অভিযোজিত ব্যবস্থা হিসেবে ইন্ডিয়া মেটেরোলজিক্যাল ডিপার্টমেন্ট রাজ্যগুলির স্বাস্থ্য বিভাগের সহযোগিতায় বেশ কয়েকটি পরিকল্পনা গ্রহণ করেছে।
ইন্ডিয়ান মেটেরোলজিক্যাল ডিপার্টমেন্ট ২০১৮ সালের পর থেকে ২৪ ঘন্টার জন্য তাপ তরঙ্গ বা হিট ওয়েভের ওপর একটি অতিরিক্ত বুলেটিন জারি করা শুরু করেছে। এই বুলেটিন সংশ্লিষ্ট সকল কর্তৃপক্ষের কাছে ছড়িয়ে দেওয়া হয়। ডিপার্টমেন্টের ওয়েবসাইটেও এটি থাকে।
আজ রাজ্যসভায় এক লিখিত প্রশ্নের জবাবে ভূবিজ্ঞান মন্ত্রকের প্রতিমন্ত্রী ডক্টর জীতেন্দ্র সিং এই তথ্য জানিয়েছেন।
CG/ SB
(Visitor Counter : 124
কেন্দ্রীয়মন্ত্রিসভা
ভারতে মহিলাদের জন্য অনূর্ধ্ব ১৭ বিশ্বকাপ ফুটবল, ২০২২-এর উদ্যোগ আয়োজন নিশ্চিত করার বিষয়টিতে অনুমোদন কেন্দ্রীয় মন্ত্রিসভার
নয়াদিল্লি, ১৪ সেপ্টেম্বর ২০২২
ভারতে মহিলাদের জন্য ফেডারেশন ইন্টারন্যাশনাল দ্য ফুটবল অ্যাসোসিয়েশন  আয়োজিত অনূর্ধ্ব ১৭ বিশ্বকাপ ফুটবল, ২০২২-এর উদ্যোগ আয়োজন নিশ্চিত করার বিষয়টি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। বিশ্বকাপ অনুষ্ঠিত হবে আগামী মাসের ১১-৩০ তারিখ পর্যন্ত। ফিফা আয়োজিত মহিলাদের জন্য এই প্রতিযোগিতা ভারতে অনুষ্ঠিত হতে চলেছে এই সর্বপ্রথম। বিশ্বের বিভিন্ন দেশ থেকে তরুণ মহিলা ফুটবলাররা এই খেলায় অংশগ্রহণ করবেন।
খেলার মাঠের রক্ষণাবেক্ষণ, স্টেডিয়ামের উন্নয়ন, আলো ও কেবল-এর ব্যবস্থা, প্রশিক্ষণ ও অনুশীলনের সুযোগ-সুবিধা ইত্যাদি খাতে অল ইন্ডিয়া ফুটবল ফেডারেশন -কে আর্থিক সহায়তাবাবদ দেওয়া হবে ১০ কোটি টাকা। জাতীয় ক্রীড়া ফেডারেশনগুলিকে  সহায়তাদান কর্মসূচির বাজেট বরাদ্দ থেকেই এই অর্থ ব্যয় করা হবে।
দেশের মহিলা খেলোয়াড়দের মধ্যে ফুটবলকে জনপ্রিয় করে তোলার পাশাপাশি তাঁদের দক্ষতা বৃদ্ধিও এই বিশ্বকাপ আয়োজনের একটি অন্যতম প্রধান লক্ষ্য ও উদ্দেশ্য। এছাড়াও, ফুটবল সম্পর্কিত বিভিন্ন উদ্যোগ আয়োজনের ক্ষেত্রে মহিলা খেলোয়াড়দের আরও বেশি সংখ্যায় প্রতিনিধিত্ব, ভারতে ফুটবল খেলায় অংশগ্রহণের জন্য মহিলাদের উৎসাহদান, তরুণাবস্থা থেকেই পুরুষদের পাশাপাশি মহিলাদেরও এই ধরনের খেলাধুলায় সমান সুযোগদান, ভারতে ফুটবল খেলায় মহিলাদের মান ও দক্ষতা বৃদ্ধি এবং মহিলাদের খেলাধুলা সংক্রান্ত বাণিজ্যিক মূল্যমানকে আরও উন্নত করে তোলা এই বিশ্বকাপ আয়োজনের আরও কয়েকটি ইতিবাচক দিক।
(PG/SKD/DM/
প্রধানমন্ত্রীরদপ্তর
ছত্রপতি শিবাজী মহারাজ জয়ন্তীতে শ্রদ্ধা জ্ঞাপন প্রধানমন্ত্রীর
নয়াদিল্লি, ১৯ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ছত্রপতি শিবাজী মহারাজ জয়ন্তীতে তাঁর প্রতি শ্রদ্ধা জ্ঞাপন করেছেন।
প্রধানমন্ত্রী তাঁর ট্যুইটে বলেন;
“ছত্রপতি শিবাজী মহারাজের জন্মজয়ন্তীতে তাঁর প্রতি শ্রদ্ধাঞ্জলি জানাই। সুশাসনের প্রতি তাঁর নিষ্ঠা ও সাহসী মনোভাব আমাদের অনুপ্রাণিত করে।”
PG/PM/NS
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও উজবেকিস্তানের রাষ্ট্রপতি মিঃ শাভকত মিরজিয়িওয়িএভের মধ্যে ভার্চ্যুয়ালি বৈঠক
নতুনদিল্লি, ৯ই ডিসেম্বর, ২০২০
প্রধানমন্ত্রী শ্রী নরেন্দ্র মোদী ১১ই ডিসেম্বর উজবেকিস্তানের রাষ্ট্রপতি মিঃ শাভকত মিরজিয়িওয়িএভের মধ্যে ১১ই ডিসেম্বর ভার্চুয়ালি শীর্ষ সম্মেলন অনুষ্ঠিত হবে।
ভারতের সঙ্গে মধ্য এশিয়ার কোন রাষ্ট্রের এটি প্রথম দ্বিপাক্ষিক ‘ভার্চুয়াল শীর্ষ সম্মেলন’। কোভিড পরবর্তী সময়ে ভারত-উজবেকিস্তানের মধ্যে সহযোগিতা মজবুত করা সহ দ্বিপাক্ষিক সম্পর্কের নানা বিষয় নিয়ে দুই নেতা আলাপ আলোচনা করবেন। তাঁরা পারস্পরিক স্বার্থ সংশ্লিষ্ট আন্তর্জাতিক ও আঞ্চলিক নানা বিষয় নিয়েও মতবিনিময় করবেন।
ভারত ও উজবেকিস্তানের মধ্যে সম্প্রতি উচ্চ পর্যায়ে যোগাযোগ বজায় রাখা হচ্ছে। প্রধানমন্ত্রী ২০১৫ ও ২০১৬ সালে উজবেকিস্তানে সফর করেছেন। রাষ্ট্রপতি মিরজিয়িওয়িএভ ২০১৮ ও ২০১৯ সালে ভারতে এসেছিলেন। এর ফলে কৌশলগত অংশিদারীত্বে দুটি দেশের মধ্যে বোঝাপড়া দৃঢ় হয়েছে।
এই ‘ভার্চুয়াল সম্মেলনে বেশ কিছু সরকারি পর্যায়ে চুক্তি/ সমঝোতা পত্র স্বাক্ষর হবার সম্ভাবনা রয়েছে।
রেলমন্ত্রক
ভারতীয় রেল আজ সকাল ১০টা পর্যন্ত ২ হাজার ৮১৩টি শ্রমিক স্পেশাল ট্রেনে করে ৩৭ লক্ষেরও বেশি যাত্রী পরিবহণ করেছে
নতুন দিল্লি, ২৪ মে, ২০২০
ভারতীয় রেল আজ সকাল ১০টা পর্যন্ত ২ হাজার ৮১৩টিরও বেশি শ্রমিক স্পেশাল ট্রেনে করে ৩৭ লক্ষেরও বেশি যাত্রী পরিবহণ করেছে। এই ট্রেনগুলির মধ্যে প্রায় ৬০ শতাংশ ট্রেনই গুজরাট, মহারাষ্ট্র, পাঞ্জাব থেকে যাত্রা শুরু করে, অধিকাংশ ট্রেনের গন্তব্য ছিল উত্তর প্রদেশ এবং বিহার ।মোট শ্রমিক স্পেশাল ট্রেনগুলির ৮০ শতাংশ উত্তর প্রদেশ এবং বিহারের বিভিন্ন স্থানে পৌঁছেছে ।এর মধ্যে উত্তর প্রদেশের জন্য ছিল ১৩০১টি ও বিহারের জন্য ছিল ৯৭৩টি ট্রেন। উত্তর প্রদেশ গামী অধিকাংশ ট্রেনের গন্তব্য ছিল লখনউ - গোরক্ষপুর এবং বিহারগামী ট্রেনের গন্তব্য ছিল পাটনার আশেপাশে। গতকাল থেকে ৫৬৫টি ট্রেনের মধ্যে ২৬৬টি ট্রেন বিহারে এবং ১৭২টি ট্রেন উত্তর প্রদেশে পৌঁছেছে।
এই বিপুল সংখ্যক ট্রেনের জন্য কোথাও কোথাও লাইনে যানজটের সৃষ্টি হয়। এমনকি যাত্রীদেরকে স্টেশনে নামানোর পর সেখানে বিভিন্ন ধরনের স্বাস্থ্য নির্দেশিকা এবং সামাজিক দূরত্ব বজায় রাখার জন্য ট্রেনগুলির যাত্রায় বিলম্ব ঘটে।
যানজট নিরসনে কয়েকটি ট্রেন মথুরা, ঝাড়সুগুদা হয়ে অন্যদিকে চালানো হয়। তদুপরি, যানজট এড়াতে রুট ভাগ করে দেওয়ার আদেশ জারি করা হয়। ট্রেনগুলির যাতে দেরি না হয় সেজন্য রেলওয়ে বোর্ড, জোনাল রেলওয়ে স্তরে এবং বিভাগীয় পর্যায়ে ২৪ ঘন্টা নজরদারি চালায়। শ্রমিক স্পেশাল ট্রেনের নিয়মিত চলাচল নিশ্চিত করতে ট্রেন চলাচলের সঙ্গে যুক্ত কর্মীদের তৎপর হতে বলা হয়েছে। এর ফলে যানজট অনেকটাই কাটানো সম্ভব হয় এবং ট্রেনগুলির গতিও অনেকটাই বাড়ে।
পূর্ব-সীমান্তের ট্রেনগুলি নেটওয়ার্ক সমস্যার কারণে দেরিতে চলে এর জেরে ট্রেনগুলিতে খাবার বিতরণের বিলম্ব হয়। শ্রমিক স্পেশাল ট্রেনগুলিতে নিয়মিত খাবার ও পানীয় জল সরবরাহ নিশ্চিত করতে এবং যাত্রীদের অসুবিধা কমাতে আইআরসিটিসি এবং রেল যথাযথ প্রয়াস চালাচ্ছে।
(CG/SS
প্রধানমন্ত্রীরদপ্তর
প্যারালিম্পিক্স গেমসে শ্যুটার মনীষ নারওয়ালের স্বর্ণ পদক জয়ে প্রধানমন্ত্রীর অভিনন্দন
নতুনদিল্লি, ৪ঠা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে স্বর্ণ পদক জেতায় শ্যুটার মণীষ নারওয়ালকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ টোকিও #Paralympics প্যারালিম্পিক্সে গৌরব যাত্রা অব্যাহত। তরুণ শ্রেষ্ঠ প্রতিভাবান মনীষ নারওয়াল অসাধারণ নৈপুণ্য দেখিয়েছেন। তাঁর স্বর্ণ পদক জয় ভারতীয় ক্রীড়া জগতের জন্য বিশেষ এক মুহূর্ত। তাঁকে অভিনন্দন জানাই। ভবিষ্যতে তাঁর আরো সাফল্য কামনা করি।#Praise4Para."
CG/CB/
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৫৪.৭৭ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৭.৮৮ কোটি টিকার ডোজ রয়েছে
নতুন দিল্লি, ০৮ জানুয়ারি, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার চলতি বছরের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৮ জানুয়ারি পর্যন্ত ১৫৪.৭৭ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৮৮ লক্ষ  টিকার ডোজ রয়েছে।
CG/SB
(Visitor Counter : 98
প্রধানমন্ত্রীরদপ্তর
মা চন্দ্রঘণ্টার কাছে প্রধানমন্ত্রীর প্রার্থনা
নয়াদিল্লি, ০৯ অক্টোবর, ২০২১
সকল ভক্তের অশুভ শক্তিকে পরাস্ত করার শক্তি যোগানোর জন্য প্রধানমন্ত্রী মা চন্দ্রঘন্টার কাছে প্রার্থনা করেছেন।
এক ট্যুইটে প্রধানমন্ত্রী বলেছেন, “মা চন্দ্রঘণ্টার চরণে প্রণাম। দেবী চন্দ্রঘণ্টা তাঁর সমস্ত ভক্তকে অশুভ শক্তির বিরুদ্ধে জয়ের জন্য আশীর্বাদ করুন।এই উপলক্ষে এর সঙ্গে একটি প্রার্থনা'র ভিডিও যুক্ত করেছি…..”।
CG/SS/SB
(
উপ-রাষ্ট্রপতিরসচিবালয়
উপরাষ্ট্রপতি শ্রী ভেঙ্কাইয়া নাইডু করোনা সংক্রমণ থেকে পাঠ গ্রহন করে নতুন করে বাঁচার পথ খোঁজার ডাক দিয়েছেন
জীবন এবং মানবতার প্রশ্নে নতুন মনোভাব গড়ে তুলতে হবে
শ্রী নাইডু বলেন রোগ বা অর্থনীতি সকলকেই আঘাত করে; পরস্পরের সংযোগে বাঁচাই শিক্ষার মূল চাবিকাঠি
কোভিড আমাদের দর্শন এবং নৈতিকতার মতন বিষয় গুলির সামনে দাঁড় করিয়ে দিয়েছে
অর্থনৈতিক দোষ ত্রুটি গুলিকেও সামনে তুলে ধরেছে
শ্রী নাইডু করোনা সঙ্কট কালে নতুন জীবনের ছন্দে ফিরতে ১২টি নতুন দিশার পরামর্শ দেন
নতুন দিল্লী, ১৮ মে, ২০২০
উপরাষ্ট্রপতি এবং রাজ্যসভার চেয়ারম্যান শ্রী ভেঙ্কাইয়া নাইডু,করোনা সঙ্কটকালে বেঁচে থাকার নতুন পথ গ্রহণের প্রয়োজনীয়তার ওপর গুরুত্ব দিয়েছেন। সংক্রমণ মোকাবিলায় তিনি নতুন ১২টি দিশার পরামর্শ দেন।করোনা অতিমারীর থেকে শিক্ষা নিয়ে জীবনের বেঁচে থাকার পথ খুঁজে নিতে হবে বলে তিনি জানান। তিনি বলেন এই সংক্রমণের স্থায়িত্ব দীর্ঘ হতে পারে। সুতরাং জীবন এবং মানবিকতাকে নতুন মনোভাবে গড়ে তুলতে হবে।
গতকাল রাতে দেশজুড়ে লকডাউনের চতুর্থ দফা ঘোষিত হওয়ার পরই তিনি তাঁর ফেসবুক পেজে ১৫২৯টি শব্দের একটি প্রবন্ধ উপস্থাপন করেন। তাতে তিনি কভিড-19 অতিমারীর দার্শনিক এবং নৈতিকতার দিক গুলি তুলে ধরেন। তিনি বলেন এই সংক্রমণ রোগ বা অর্থনীতি সকলকেই আঘাত করে;পরস্পরের সংযোগে বাঁচাই শিক্ষার মূল চাবিকাঠি।
করোনা সংক্রমণের আগে মানুষ একাই সুখভোগ করতে, একাই বাঁচতে চাইতো,অন্যের কি হল তা নিয়ে ভাবনার সময় ছিল না। কিন্তু করোনা পরবর্তী পর্যায়ে মানুষ প্রকৃতির সঙ্গে, মানুষের সঙ্গে এক সাথে বাঁচার তাগিদ অনুভব করছে। অদৃশ্য ভাইরাসটি দ্রুতগতিতে মানুষের জীবনধারার বদল ঘটিয়ে দিয়েছে।
তিনি বলেন এই অতিমারী অর্থনৈতিক দোষ ত্রুটি গুলিকেও তুলে ধরেছে। অনিশ্চিত ভবিষ্যৎ মানুষকে তাড়া করে বেড়াচ্ছে। অনিশ্চয়তা উদ্বেগ সৃষ্টি করছে। এর থেকে মুক্তির উপায় হলো স্থির থাকা,আস্থা রাখা এবং নতুন জীবনকে মেনে নেওয়া।
তিনি উল্লেখ করেন যে, যে কোনো সভ্যতাই মানুষের বেঁচে থাকার সম্ভবনাকে এগিয়ে নিয়ে যাওয়ার চেষ্টা করে। তিনি বলেন করোনা সঙ্কট শুধুমাত্র সভ্যতার বিষয় নয়, বর্তমান সভ্যতাকে রক্ষা করতে নতুন ধারার সঙ্গে তাল মিলিয়ে চলতে হবে।
জীবন দীর্ঘ দিন কারাবন্দি থাকতে পারে না, তাই শ্রী নাইডু, গত রাতে লকডাউন বিধিনিষেধে কিছু ছাড় দেওয়াকে স্বাগত জানিয়ে বলেন অনেক সংক্রমণের সঙ্গে আমরা যেমন মানিয়ে নিয়ে চলছি,ঠিক তেমন ভাবেই এই সংক্রমণকে মানিয়ে নিয়ে আমাদের চলতে হবে। আমরা যেমন ভেবেছিলাম হয়তো এই সংক্রমণ তার থেকে বেশিদিন আমাদের সঙ্গী হতে পারে।
জীবনে নতুন ভাবে বাঁচতে শ্রী নাইডু ১২টি দিশার পরামর্শ দেন। তার মধ্যে উল্লেখযোগ্য হলো প্রকৃতির সঙ্গে সঙ্গতি রেখে চলতে হবে। কিভাবে নিরাপদে বাঁচা যায় তা জানতে হবে। সংক্রমণের গতিপ্রকৃতি প্রতিনিয়ত সঠিকভাবে পর্যালোচনা ও তার প্রভাব ভাবতে হবে। বিজ্ঞানের ওপর ভরসা রাখতে হবে। বিজ্ঞানই এই সমস্যা সমাধানের পথ দেখাবে। মাস্ক ব্যবহার করতে হবে,শারীরিক দূরত্ব বজায় রাখতে হবে,স্বাস্থ্য বিধি মানতে হবে। সংক্রমিত ব্যক্তিদের ওপর কালিমালেপন বন্ধ করতে হবে,সংক্রমণ বহন করছে বলে কোনো ব্যক্তিকে চিহ্নিত করার আগে সঠিক তথ্য জানতে হবে।
উপরাষ্ট্রপতি সংবাদ মাধ্যমকে সঠিক এবং বিজ্ঞান ভিত্তিক খবর পরিবেশনের জন্য আবেদন জানান।
শ্রী নাইডু দেশের মানুষকে "ভিন্ন ভাবে এবং সুস্থ ভাবে " বাঁচার আহ্বান জানান।
(CG/PPM
অর্থমন্ত্রক
২০১৭-১৮ অর্থবর্ষে ১৪৫৯.০২ কোটি টাকার ডিজিটাল লেনদেন থেকে বেড়ে ২০২০-২১ অর্থবর্ষে ৪৩৭১.১৮ কোটি টাকা হয়েছে
নতুন দিল্লি, ৯ অগাস্ট, ২০২১
নগদহীন অর্থনীতি ও ডিজিটাল লেনদেন ব্যবস্থাপনার দিকে এগিয়ে যেতে কেন্দ্রীয় সরকার একাধিক নীতি গ্রহণ করেছে । লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় অর্থ প্রতিমন্ত্রী শ্রী পঙ্কজ চৌধুরী ।
রিজার্ভ ব্যাঙ্ক অফ ইন্ডিয়ার সাপ্তাহিক পরিসংখ্যান আরও বিশদ বিবরণ তুলে ধরে মন্ত্রী জানিয়েছেন যে, ২০১৬ সালের চৌঠা নভেম্বর পর্যন্ত ১৭.৭৪,১৮৭ কোটি টাকার নোটস ইন সার্কুলেশন  ছিল, তা বেড়ে চলতি বছরের ২৯-শে জানুয়ারী ২৭,৮০,০৪৫ কোটি টাকায় দাঁড়িয়েছে ।
ডিজিটাল লেনদেন ব্যবস্থাপনা ক্ষেত্রে মন্ত্রী জানিয়েছেন যে, ডিজিটাল লেনদেনের পরিমান ক্রমশই বেড়েছে । ২০১৭-১৮ অর্থবর্ষে ডিজিটাল লেনদেনের পরিমাণ ছিল ১৪৫৯.০২ কোটি টাকা । ২০২০-২১ অর্থবর্ষে তা বৃদ্ধি পেয়ে ৪৩৭১.১৮ কোটি টাকা হয়েছে ।
CG/SS/RAB
(Visitor Counter : 153